จังหวัดโทยามะ

จังหวัดโทยามะ (Toyama-ken) เป็นจังหวัดของประเทศญี่ปุ่น ตั้งอยู่ในภูมิภาคชูบุของเกาะฮนชู จังหวัดโทยามะมีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 992,644 คน มีขนาดพื้นที่ sqkm มีอาณาเขตทางทิศตะวันตกติดกับจังหวัดอิชิกาวะ ทิศใต้ติดกับจังหวัดกิฟุ ทิศตะวันออกติดกับจังหวัดนางาโนะ และทิศตะวันออกเฉียงเหนือติดกับจังหวัดนีงาตะ
นครโทยามะเป็นเมืองศูนย์กลางการปกครองและเมืองที่ใหญ่ที่สุดของจังหวัดโทยามะ เมืองที่สำคัญอื่น ๆ เช่น ทากาโอกะ อิมิซุ และนันโตะ จังหวัดโทยามะเป็นส่วนหนึ่งของภูมิภาคโฮกูริกุที่มีประวัติศาสตร์ยาวนาน และประชากรส่วนใหญ่ของจังหวัดอาศัยอยู่ใกล้กับอ่าวโทยามะ ซึ่งเป็นหนึ่งในอ่าวที่ใหญ่ที่สุดในประเทศญี่ปุ่น จังหวัดโทยามะเป็นจังหวัดอุตสาหกรรมชั้นนำบนชายฝั่งทะเลญี่ปุ่น และมีข้อได้เปรียบในเรื่องไฟฟ้าที่มีราคาถูกจากแหล่งพลังงานไฟฟ้าพลังน้ำที่มีอยู่มากมาย

**ประวัติศาสตร์**
ในอดีต จังหวัดโทยามะเคยเป็นแคว้นเอ็ตจู หลังจากการยกเลิกระบบแคว้นใน ค.ศ. 1871 แคว้นเอ็ตจูจึงเปลี่ยนชื่อเป็นจังหวัดนีกาวะ แต่อำเภออิมิซุได้ถูกยกให้กับจังหวัดนานาโอะ ต่อมาใน ค.ศ. 1872 หลังจัดตั้งจังหวัดอิชิกาวะ อำเภออิมิซุถูกส่งคืนให้จังหวัดนีกาวะ
ใน ค.ศ. 1876 จังหวัดนีกาวะได้ถูกรวมเข้ากับจังหวัดอิชิกาวะ แต่การรวมกันดังกล่าวเป็นโมฆะใน ค.ศ. 1881 และพื้นที่ดังกล่าวได้ถูกสถาปนาขึ้นใหม่เป็นจังหวัดโทยามะdate=ธันวาคม 2013

**โรคอิไตอิไต**
ในคริสต์ทศวรรษ 1910 มีรายงานว่าชาวบ้านในแถบที่ราบลุ่มแม่น้ำจินซูในเขตจังหวัดโทยามะมีอาการป่วยเนื่องจากโลหะหนักแคดเมียมที่ปนเปื้อนในแม่น้ำ ชื่อโรคอิไตอิไตมาจากคำว่าอิไต (itai) ซึ่งเป็นคำอุทานแสดงอาการเจ็บปวดในภาษาญี่ปุ่นเนื่องจากผู้ป่วยด้วยโรคนี้จะมีอาการปวดตามร่างกาย ซึ่งโรคอิไตอิไตนี้ถือเป็นหนึ่งในสี่โรคที่เกิดจากมลภาวะที่ร้ายแรงที่สุดในประเทศญี่ปุ่น ใน ค.ศ. 2012 ทางการจังหวัดโทยามะได้ตั้งพิพิธภัณฑ์โรคอิไตอิไตจังหวัดโทยามะขึ้นเพื่อให้สาธารณชนได้ตระหนักถึงปัญหาการปนเปื้อน

**ภูมิศาสตร์**
จังหวัดโทยามะมีอาณาเขตด้านทิศเหนือติดต่อกับทะเลญี่ปุ่น ทิศตะวันออกเฉียงเหนือติดกับจังหวัดนีงาตะ ทิศตะวันออกเฉียงใต้ติดกับจังหวัดนางาโนะ ทิศใต้ติดกับจังหวัดกิฟุ และทิศตะวันตกติดกับจังหวัดอิชิกาวะ ณ วันที่ 1 เมษายน ค.ศ. 2012 พื้นที่ร้อยละ 30 โดยประมาณของจังหวัดโทยามะอยู่ในเขตอุทยานทางธรรมชาติ ได้แก่ อุทยานแห่งชาติชูบุซังงากุ อุทยานแห่งชาติฮากูซัง อุทยานกึ่งแห่งชาติโนโตะฮันโต และอุทยานธรรมชาติประจำจังหวัดอีก 6 แห่ง ในเดือนพฤษภาคม ค.ศ. 2012 มีรายงานการค้นพบธารน้ำแข็งครั้งแรกในประเทศญี่ปุ่นที่จังหวัดโทยามะ ซึ่งถือเป็นธารน้ำแข็งที่อยู่ใต้สุดของเอเชียตะวันออก

**การเมืองการปกครอง**
ศาลากลางจังหวัดโทยามะ

**ผู้ว่าราชการจังหวัด**
รายชื่อผู้ว่าราชการจังหวัดโทยามะที่มาจากการเลือกตั้ง (ค.ศ. 1947–ปัจจุบัน)- เท็ตสึจิ ทาจิ (館 哲二) 19 เมษายน ค.ศ. 1947 – 15 พฤศจิกายน ค.ศ. 1947- ทาเกกูนิ ทากัตสึจิ (高辻 武邦) 23 พฤศจิกายน ค.ศ. 1947 – 30 กันยายน ค.ศ. 1956- มิโนรุ โยชิดะ (吉田 実) 1 ตุลาคม ค.ศ. 1956 – 1 ธันวาคม ค.ศ. 1969- โคกิจิ นากาตะ (中田 幸吉) 30 ธันวาคม ค.ศ. 1969 – 18 กันยายน ค.ศ. 1980- ยูตากะ นากาโอกิ (中沖 豊) 11 พฤศจิกายน ค.ศ. 1980 – 8 พฤศจิกายน ค.ศ. 2004- ทากากาซุ อิชิอิ (石井 隆一) 9 พฤศจิกายน ค.ศ. 2004 – 8 พฤศจิกายน ค.ศ. 2020- ฮาจิโร นิตตะ (新田 八朗) 9 พฤศจิกายน ค.ศ. 2020 – ปัจจุบัน

**เขตการปกครอง**
เนื่องด้วยการควบรวมเทศบาลในช่วงคริสต์ทศวรรษ 2000 ทำให้จังหวัดโทยามะมีจำนวนเทศบาลน้อยที่สุดในบรรดาจังหวัดทั้งหมดในญี่ปุ่น โดยมี 10 นคร, 4 เมือง และ 1 หมู่บ้าน (ก่อนที่จะมีการควบรวมเทศบาล จังหวัดนี้มี 9 นคร, 18 เมือง และ 8 หมู่บ้าน)

**เศรษฐกิจ**
ไฟล์:Kurobe Dam (14894503080).jpg|thumb|right|เขื่อนคูโรเบะ
ใน ค.ศ. 2014 จังหวัดโทยามะมีส่วนสนับสนุนการผลิตข้าวของประเทศญี่ปุ่นประมาณ 2.5% มีแหล่งน้ำที่มีต้นกำเนิดมาจากเขาทาเตะ นอกจากนี้ ยังมีแหล่งประมงมากมายตามแนวชายฝั่งทะเลญี่ปุ่น
จังหวัดโทยามะมีชื่อเสียงในด้านอุตสาหกรรมเภสัชกรรมซึ่งมีประวัติศาสตร์อันยาวนาน ซึ่งยังคงเป็นอุตสาหกรรมการผลิตที่มีมูลค่าการขนส่งเป็นอันดับต้น ๆ ของจังหวัด รองลงมาคือชิ้นส่วนและอุปกรณ์อิเล็กทรอนิกส์ (อุตสาหกรรมหุ่นยนต์ เครื่องจักรทั่วไป เป็นต้น) และผลิตภัณฑ์โลหะ (อลูมิเนียม ทองแดง เป็นต้น)
ทางตะวันออกเฉียงเหนือของจังหวัด เป็นที่ตั้งของเขื่อนคูโรเบะบนแม่น้ำคูโรเบะ ซึ่งผลิตไฟฟ้าให้กับบริษัทคันไซอิเล็กทริกพาวเวอร์ (Kansai Electric Power Company)

**ประชากรศาสตร์**
พิรามิดประชากรจังหวัดโทยามะ ค.ศ. 2020
ตามข้อมูลสำมะโนประชากรของญี่ปุ่น จำนวนประชากรของจังหวัดโทยามะค่อนข้างคงที่นับตั้งแต่ ค.ศ. 1950

**กีฬา**
ไฟล์:Toyamasogo1.jpg|thumb|สนามกีฬาโทยามะ
ทีมกีฬาที่ระบุไว้ด้านล่างนี้มีฐานที่ตั้งอยู่ในจังหวัดโทยามะ- ฟุตบอล
** คาทาลเลอร์โทยามะ (Kataller Toyama) ในนครโทยามะ- บาสเกตบอล
** โทยามะเกราเซส (Toyama Grouses) ในนครโทยามะ- เบสบอล
** โทยามะทันเดอร์เบิดส์ (Toyama Thunderbirds) ในนครโทยามะ- รักบี้
** ทากาโอกะมาริเนอส์ (Takaoka Mariners) ในนครทากาโอกะ

**ความสัมพันธ์ระหว่างประเทศ**
 CHN มณฑลเหลียวหนิง ตั้งแต่ 9 พฤษภาคม ค.ศ. 1984- BRA รัฐเซาเปาลู ตั้งแต่ 18 กรกฎาคม ค.ศ. 1985- USA รัฐออริกอน ตั้งแต่ 19 ตุลาคม ค.ศ. 1991- RUS ดินแดนปรีมอร์เย ตั้งแต่ 26 สิงหาคม ค.ศ. 1992- SUI รัฐบาเซิล-ชตัท ตั้งแต่ 26 ตุลาคม ค.ศ. 2009- IND รัฐอานธรประเทศ ตั้งแต่ 29 ธันวาคม ค.ศ. 2015

**อ้างอิง**

**แหล่งข้อมูลอื่น**
  Official Toyama Prefecture Homepage date=2005-08-16  -  Toyama Prefecture International Center date=2012-02-09  -  National Archives of Japan Toyama Map (1891) date=2009-03-19 

โทยามะ